Topológia siete

Topológia siete je štruktúra alebo architektúra počítačovej siete. Je to štýl, akým sú v sieti počítače a iné zariadenia pospájané medzi sebou. Existuje viacero druhov topológií, pričom každá má výhody aj nevýhody.

Všetky návrhy siete vychádzajú z troch základných topológií:
 Zbernicová topológia siete - ak sú počítače zapojené za sebou pozdĺž jediného kábla (segmentu)
 Hviezdicová topológia siete - ak sú počítače zapojené k segmentom, ktoré vychádzajú z jediného bodu (rozbočovača)
 Prstencová topológia siete - ak sú počítače zapojené ku káblu, ktorý tvorí prstenec
 Stromová topológia - je typická pre hierarchické systémy s centralizovaným riadením, kde sa nachádza jeden nadradený uzol. Vyskytuje sa v terminálových a lokálnych sieťach. Výhodou je prehľad o situácii v sieti, možnosť rozloženia záťaže a efektívneho využitia zdrojov.